CELEX: C2006/086/38
Language: da
Date: 2006-04-08 00:00:00
Title: Sag C-98/06: Anmodning om præjudiciel afgørelse forelagt ved kendelse afsagt den  8. februar 2006  af Högsta domstolen i sagen Freeport PLC mod Olle Arnoldsson

8.4.2006   
            
            
               DA
            
            
               Den Europæiske Unions Tidende
            
            
               C 86/20
            
         Anmodning om præjudiciel afgørelse forelagt ved kendelse afsagt den 8. februar 2006 af Högsta domstolen i sagen Freeport PLC mod Olle Arnoldsson
   (Sag C-98/06)
   (2006/C 86/38)
   Processprog: svensk
   Ved kendelse afsagt den 8. februar 2006, indgået til Domstolens Justitskontor den 20. februar 2006, har Högsta Domstolen i sagen Freeport PLC mod Olle Arnoldsson forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal et søgsmål, som hviler på en påstand om betalingspligt for et aktieselskab efter afgivelse af et tilsagn, anses for at være en sag om et kontraktforhold ved anvendelsen af artikel 6, stk. 1, i Bruxelles I-forordningen, selv om den person, som afgav tilsagnet, på dette tidspunkt hverken var repræsentant eller befuldmægtiget for selskabet?
            
         
               2)
            
            
               Såfremt det første spørgsmål besvares bekræftende: er det en betingelse for kompetence i medfør af artikel 6, stk. 1 — ud over de i artiklen udtrykkeligt opregnede betingelser — at søgsmålet, som er anlagt mod den sagsøgte, som har bopæl i domsstaten, ikke blot er anlagt med det formål at få det søgsmål, der er anlagt mod en anden sagsøgt, prøvet ved en anden domstol end den domstol, der ellers ville have haft kompetence til at påkende sagen?
            
         
               3)
            
            
               Såfremt det andet spørgsmål besvares benægtende: skal sandsynligheden for medhold i det søgsmål, der er anlagt mod den sagsøgte, som har bopæl i domsstaten, på anden måde tages i betragtning ved vurderingen af, om der foreligger en sådan risiko for uforenelige retsafgørelser som omhandlet i artikel 6, stk. 1?